paragraph_text: M-84D najnovija je hrvatska inačica tenka M-84A4. Slovo D u nazivu označava standard Degman, kojim Hrvatska planira nadograditi sve svoje M-84 tenkove. Opremljena je Dieselovim motorom snage 1200 KS (895 kW) i RRAK eksplozivno-reaktivnim oklopom. U vozilo je ugrađen SUP temeljen na Omega digitalnom balističkom računalu slovenske tvrtke Fotona. Također ima termoviziju, Racal komunikacijski sustav i potpuno elektronički pokretanu kupolu. Vozilo postiže najveću brzinu od 70 km/h na pogodnom terenu uz balistički domet od oko 700 km. Auto punjač je za 15% brži od istoga na starijim verzijama M-84 što znači da umjesto 8 granata u minuti ispaljuje 9 granata u minuti. M-84D ima i aktivnu zaštitu, senzore laserskog ozračenja i ometalo ozračenja s čime se poboljšava zaštita vozila od protuoklopnih vođenih raketa. Ugrađen je novi sustav pokretanja topa, klima uređaj i daljinsko upravljiva vatrena stanica s ugrađenom 12,7 mm strojnicom, s čime su povećane šanse preživljavanja posade na bojištu, zato što za upravljanje strojnicom član posade ne treba izlaziti iz tenka i izlagati se snajperskoj vatri.<ref>